《烛影摇红 墨妙亭怀古》
清代·吴绮

曲径斜通，逍遥堂外多春树。小亭深翠挂檐花，旧是藏书处。

莘老昔年来往。向公馀、搜奇好古。龟趺螭壁，燕瘦环肥，大苏曾许。

岁月迁流，溪藤也有屯阳数。蛟龙奔走赴秦灰，那论鱼和蠹。

到此不堪延伫。笑眉山、空题好句。美人名士，奇字雄文，彼苍应妒。

作者简介：吴绮(1619～1694) 清代词人。字园次，一字丰南，号绮园，又号听翁。江都（今江苏扬州）人。顺治十一年(1645)贡生、荐授弘文院中书舍人，升兵部主事、武选司员外郎。又任湖州知府，以多风力，尚风节，饶风雅，时人称之为"三风太守"。后失官，再未出仕。